OpenLLM-France/wikimedia huggingface dataset:
# José Aguirre Achá

José María Aguirre Acha (Cochabamba, Bolivia, 1877ko martxoaren 28a – La Paz, Bolivia, 1941) Boliviako idazle eta politikaria izan zen. José María Achá Boliviako presidente ohiaren biloba da .

## Biografia

Nataniel Aguirre idazlearen eta Margarita Acháren semea, José María Achá Valiente Boliviako presidente ohiaren alaba, 1898ko mugimendu iraultzaileko abokatu aktiboa izan zen, diplomatikoa, politikaria eta militarra.
1900eko Acre gudan parte hartu zuen José Manuel Pando jeneral eta presidentearen laguntzaile gisa.
Hernando Silesen gobernuaren Hezkuntza ministro kargua izatera iritsi zen eta diplomatiko gisa Kolonbian, Ekuadorren, Estatu Batuetan eta Venezuelan egon zen.
Gutemberg Illustrated literatura aldizkaria zuzendu zuenCochabamban eta, besteak beste, Salve, Oh Patria ereserkiaren eta En las playas del Beni valsaren letren egilea da. Poesiaz gain, eleberriak eta antzerkiak idatzi zituen.
"Prosa zuzena, leuna, argia, grazia poetikoz, ukitu deskribatzailez eta sagakeria psikologikoz isurtzen da, Boliviako literaturan parekorik ez duen benetako nobela politikoa osatuz. Bere garaiko amerikar eleberrietan ere ez genuke erraz aurkituko bere motan berdindu edo gainditzen zuen obrarik», komentatu zuen Augusto Guzmán idazleak José Aguirreri buruz. Eta Gustavo Adolfo Otero idazle eta politikariak esan zuen: «Bere poemetan sentimendu malenkoniatsua eta emozio mingarriaren nota nabarmentzen dira. mendearen eta erromantizismoaren eraginak pisu handia du bere lanean. Bere tenperamendu bizia eta abertzaletasun lirikoagatik, gure poeta zibiko nabarmenetako bat da."

## Antzezlanak

* Vaguedades, 1901, poesia
* De los Andes al Amazonas, 1902, Akreko Gerrako memoriak
* Poesías, 1912
* Platonia, 1923, eleberria
* El secreto del Ande, 1930, poesia
* La antigua provincia de Chiquitos limítrofe de la provincia del Paraguay, 1933, geografia

## Erreferentziak

* ↑ Diccionario Cultural Boliviano
* Álvarez del Real, María Eloísa (1991). 12.000 minibiografías. Panamá: América, S.A. p. 18. ISBN 0944499767.

## Kanpo estekak

* Biografia
* Datuak: Q6291275
# José Adriano Lizarralde

José Adriano Lizarralde Balerdi, "Aita Lizarralde" izenaz ezagunagoa, (Zaldibia, 1884ko martxoaren 17a - Bilbo, 1935eko uztailaren 25a), elizgizon frantziskotar, idazle eta historialaria izan zen.
Bere lanak Euskal Herriko historia erlijiosoan oinarrituak izan dira, batez ere Arantzazuko santutegian.

## Biografia

Iruñean 1911an apaiz izendatua izan ondoren Filosofia eta Letrak ikasi zituen. Arantzazuko santutegian irakasle bihurtu zen.
Aránzazu aldizkaria zuzentzeaz gain, Anuario de Folklore, Eco Franciscano, Yakintza edo Revista Oñate aldizkarientzako idatzi zuen bai gaztelaniaz bai euskaraz. Historiako Erret-Akademiaren kidea izan zen.
Oñatiko Udalak bere omenez kale bati bere izena eman zion.

## Lanak

* La Virgen de Aránzazu. Patrona de Guipúzcoa, Bilbo, 1919.
* Orígenes de la vida claustral en el País Vasco, Donostia, 1919.
* Historia del Convento de la Purísima Concepción de Azpeitia, Contribución a la Historia de la Cantabria Franciscana, Santiago Compostelakoa, 1921.
* Andra Mari. Reseña histórica del culto a la Virgen Santísima en la provincia de Guipúzcoa, Bilbo, 1926.
* Historia de la Universidad de Sancti Spiritus de Oñate, Tolosa, 1930.
* Legazpiko Gurutze Deunaren edesti ta bederatziurren laburra, Tolosa, 1931.
* Andra Mari. Reseña histórica del culto a la Virgen Santísima en la provincia de Vizcaya, Bilbo, Arantzazu Ediciones Franciscanas, 1934.
* Historia del Santuario de Aránzazu, Donostia, Arantzazu Ediciones Franciscanas, 1950.
* Datuak: Q9013488
# José Agustín Ganuza

José Agustín Ganuza García (Artaxoa, 1931ko abuztuaren 28a) nafar apaiza da. 1954an ordenatua, 1972an Pauzerako apezpiku izendatu zuten.
# Jesus Gartzia Leoz

Jesus Gartzia Leoz (Erriberri, 1904ko urtarrilaren 10a - Madril, 1953ko otsailaren 23a) Nafarroako musikagilea izan zen.
Iruñean eta Madrilen egin zituen piano-, harmonia- eta konposizio-ikasketak. Obra nagusiak: Cuarteto en Fa sostenido menor, Cuarteto en La menor, La duquesa del candil (zarzuela), Sinfonia en La bemol mayor, La zapatera y el embozado (balleta), etab. Zinemarako lan asko egin ditu; ehunen bat film daude Jesús García Leozen musika dutenak: Abel Sánchez, Esa pareja feliz, Bienvenido, Mister Marshall, El Abanderado, Eugenia de Montijo, Inquietudes de Shanti Andia horien artean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2373334
# Jesus Insausti

    Artikulu hau EAJ alderdiko buruzagi eta ekintzaile historikoari buruzkoa da; beste esanahietarako, ikus «Uzturre».
Jesus Insausti Urkirizar, izengoitiz Uzturre (Tolosa, Gipuzkoa, 1912ko otsailaren 11 – Arratzu, Bizkaia, 1993ko uztailaren 12a) gipuzkoar politikari eta idazlea izan zen. Ezizena, bere jaioterria den Tolosa udalerriaren alboan dagoen Uzturre mendiari zor dio.

## Biografia

EAJ alderdiko kide egin zen 1930. urtean, eta ELA sindikatukoa ondoren. El Día egunkariko kazetaria izan zen Tolosan. Eusko Jaurlaritzaren Aldizkari Ofizialeko itzultzailea izan zen gerra-garaian, eta Santoñan preso hartu zuten Eusko Gudarostearekin batera. 1941. urtean irten zen aske, baina berriro atxilotu zuten handik bost urtera frankismoaren aurkako informazio-sarean ziharduelako, eta heriotza-zigorra eman zioten.
1951. urtean ihes egin eta Frantzian eta Belgikan bizi izan zen luzaroan. 1980. urtean itzuli zen Euskal Herrira, eta Eusko Alderdi Jeltzaleko Euskadi Buru Batzarreko kide izendatu zuten. Aipatu erakundeko lehendakari hautatu zuten 1985. urtean, eta gero Sabino Arana Fundazioko lehendakaria (1989) izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q890889
# Jesus Gaztañaga

Jesus Gaztañaga Garmendia —izengoitiz Ertziñape edota Aizarna-zale— (Asteasu, Gipuzkoa, 1932ko abenduaren 2a - Tolosa, Gipuzkoa, 1992) euskal idazlea izan zen. Gasteizko eta Donostiako apaizgaitegietan egin zituen apaiz-ikasketak. Euzko Gogoa, Jakin, Zeruko Argia, Goiz Argi, Laiaketan eta Olerti aldizkarietan eman zituen argitara lan aipagarrienak 1956. urteaz geroztik. Jainkoaren erria eta Eliz Misterioa idatzi zuen P. Zabaletarekin batera. Gaztañagarena eta Nemesio Etxanizena da Aladino eta Munchausen-go jaunaren egintzak liburuen euskal bertsioa. Kardaberaz taldekoa eta Euskerazaintza elkartekoa izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260347
# Jesus Guridi Kontserbatorioa

Jesus Guridi Kontserbatorioa edo Gasteizko Kontserbatorioa (ofizialki Jesus Guridi Musika Kontserbatorioa) Gasteizen kokatua den kontserbatorio bat da, musika irakaskuntzan aritzeko heziketa zentru bat.
1928an sortu zen udalak bultzaturik, eta Jesus Guridi musikagilearen omenez hartu zuen izena. 1984an eraikin berrian ezarri zuen egoitza, eta 1990 "goi mailako musika ikasketak" emateko kontzesioa ukan zuen, eta 1996 ofizialki kontserbatorio bihurtu zen.

## Erreferentziak

* ↑ «Conservatorio de Musica Jesus Guridi Musika Kontserbatorioa» conservatoriovitoria.com (Noiz kontsultatua: 2019-11-10).
* ↑ «Kontserbatorioko historia» conservatoriovitoria.com (Noiz kontsultatua: 2019-11-10).

## Kanpo estekak

* Datuak: Q30904242
# Jesus Garai

Jesus Garai Vecino (Begoña, Bilbo, 1930eko irailaren 10a - 1995eko otsailaren 10a), Bilboko Athletic Klubeko jokalaria izan zen.
Bilboko Santutxu auzoan jaioa, Begoñan, 1950. urtean egin zuen Athletic taldearekin debuta, Celta taldearen aurka 9-4 irabazi zuten, Jose iraragorri entrenatzailearekin. Guztira, hamar denboraldi egin zituen taldean, 1950etik 1960. urtera bitarte.eta 293 partida jokatu zituen Athleticen. 1956ko liga irabazi zuen, eta hiru aldiz kopako txapelketa (1955, 1956 eta 1958).
Garai hartan ohiko jokalariak hauek izaten ziren: Carmelo, Orue, Garai, Canito, Mauri, Maguregi, Artetxe, Markaida, Uribe, Arieta eta Gainza (kapitaina).
1958an Madrilen jokatu zuten Kopa txapelketaren finala oso partida berezia izan zen, Real Madril-i bere zelaia den Santiago Bernabeu estadioan bertan irabazi baitzioten. Kontuan hartu behar da urte hartan Real Madril Europako txapelduna izan zela eta Di Stefano jokalari bikaina zeukatela.
1960. urtean Bartzelona futbol taldeak fitxatu zuen sei milioi pezetaren truke. Historian zehar Athleticek saldu zuen lehenengo jokalari garrantzitsua izan zen. Dirutza horri esker, ipar aldeko tribuna berria eraiki ahal izan zuen Athleticek hurrengo urtean. Kontu bitxia izan zen tribuna berri hori inauguratu zen egunean Athleticek Bartzelonaren kontra jokatu zuela, eta Garaik San Mamesen bisitari moduan jokatzen zuen lehenengo aldia zela, hain zuen ere. Miserikordiaren aldetik dagoen tribuna hura Garai tribuna moduan ere ezaguna izan zen urte askotan.
Bartzelonan bost denboralditan jokatu zuen, eta gero beste bat Malagan.
Espainiar selekzioarekin 29 aldiz jokatu zuen, horietako batzuk Txileko munduko txapelketan1962an.
Jokalaria izateari utzita, Lezamako Eskolan aritu izan zen hainbat urtez entrenatzaile eta teknikari moduan geroago.

## Taldeak

* ??: Santutxu Futbol taldea
* 1947-1949: Begoña
* 1949-1950: Erandio KKE
* 1950-1960: Bilboko Athletic Kluba
* 1960-1965: FC Barcelona
* 1965-1966: Malaga CF

## Erreferentziak

* ↑ (Gaztelaniaz) jesús garay vecino - La enciclopedia del Athletic Club de Bilbao en miathletic.com. (Noiz kontsultatua: 2017-12-26).
* ↑ (Gaztelaniaz) ), Ranedo, Carlos. (1978-.. El mejor equipo del mundo : historias del Athletic Club. (1. ed. en El Gallo de Oro. argitaraldia) Ediciones El Gallo de Oro ISBN 9788416575251..
* ↑ San Mames beti eta betiko. Ttarttalo 2013 ISBN 9788498434699..

## Kanpo estekak

* Datuak: Q1262966
* Multimedia: Jesús Garay / Q1262966
# Jesus Haur kapela luzeduna

Jesus Haur kapela luzeduna —portugesez: Menino Jesus da Cartolinha, mirandesez: Nino Jasus de la Cartolica— Miranda do Douroko elizan dagoen Jesus Haurraren estatua da.

## Estatua

Jesus Haurraren estatua XVII. mendearen amaieran edo XVIII. mendearen hasieran egin zela uste da. 1722ko dokumentuetan aurki daitezke aipamenak. Kapela luzea berriagoa da, ziurrenik 1880ko edo 1890eko hamarkadakoa. Badaude lehenagoko garai bateko estatuaren irudiak, non Jesus Haurrak lastozko kapela bat daraman.
Urtean zehar, estatua kolore liturgikoko jantziekin jantzita dago: Garizuman eta abendualdian moreak dira, Eguberrian eta Pazkoan zuriak, Mendekostean gorriak, denbora arruntean berdeak.
Urtero, Epifania aurreko edo ondorengo igandean, capa de honras jartzen zaio estatuari, eta gero lau mutilek eliza inguratuz eramaten dute prozesio solemne baten abangoardian.
Miranda do Douron, Jesus Haur kapela luzedunari haurren zaindaritzat hartzen zaio.

## Kondairak

Hainbat kondaira daude Jesus Haur kapela luzedunaren estatuari buruzkoak. Haietako baten arabera, 1710ean edo 1711n, gudari espainiarrek Miranda do Douro hainbat hilabetetan setiatu ondoren, bat-batean ezerezetik haur (edo mutil gazte) bat agertu zen, gudari noblez jantzita, biztanleei herria defendatzeko deia eginez. Jendeak gosea eta egarria jasaten zuen, erresistentziarako indarrik zeukanik sinetsi gabe. Mutilaren hitzetatik, indarberritu ziren denek, eta guduaren ostean inbaditzaileak kanporatu zituzten. Erreskatearekin poztuta, mutil zoragarria aurkitzen saiatu ziren, baina desagertu egin zen.
Beste kondaira baten arabera, Miranda do Douroko ofizial gazte bat setioan hil zen. Emaztegaiak agindu zuen bere memoria ohoratuko zuela Jesus Haurraren estatuari gerra ostean senargaiak jantziko zuen uniforme militar bera emanez.
António Rodrigues Mourinho Miranda do Douro museoko zuzendariak kondairaren beste bertsio batzuk daudela aipatzen du: esaterako, elizan aterpea eman zioten negarrez ari zen haurrari buruzkoa, edo Jesus Haurra bere maitalearen uniforme militar berarekin janzten zuen mojaren zorigaiztoko maitasunari buruzkoa (hala ere, Miranda do Douron ez zen inoiz mojategirik egon).

## Kulturan

José Saramagok Jesus Haur kapela luzedunaren estatua «Viagem a Portugal» bidai-oharretan aipatu zuen.
2007an, Vergílio Alberto Vieirak Jesus Haur kapela luzedunari buruzko liburu bat argitaratu zuen.

## Erreferentziak

* 1 2 3 4 5 (Portugesez) «Menino Jesus da Cartolinha: o Guardião dos Mirandeses» NCultura.
* 1 2 3 4 5 (Portugesez) «Menino Jesus da Cartolinha e de muitas lendas em Miranda do Douro» Sapo.
* 1 2 3 4 5 (Portugesez) Rodrigues Mourinho, António. «O Menino Jesus da Cartolinha» Miranda do Douro.
* 1 2 (Gaztelaniaz) «La figura del Niño Jesús más original del mundo nos atrapa en Miranda Do Douro» CYLTV.
* ↑ (Portugesez) «O Menino de Jesus da Cartolinha: Um Auto de Natal (Sugestão de Leitura)» Biblioteca Municipal de Amares.

## Kanpo estekak

* Datuak: Q116702231
# Juha Rantasila Saria

Juha Rantasila -palkinto 2008tik urtero Finlandiako SM-liigan gol gehien sartzen dituen atzelariari ematen zaion saria da; honek, jokalarien elkartearen eskutik jasotzen du garaikurra.
Juha Rantasila izotz-hockey jokalari bat izan zen.

## Kanpo estekak

* Datuak: Q11867405
# Jugoslaviako saskibaloi selekzio nazionala

Jugoslaviako saskibaloi selekzioa 1936an sortu zuten txapelketa ofizialetan Jugoslavia ordezkatzeko. Historiako talde onenen artean egon zen hala Europa mailan nola mundukoan ere, SESB eta AEBekin batera.
Jugoslaviaren desegitearen ondorioz, 1990eko hamarkadaren hasieran honako taldeek ordezkatua izan zen:
* Bosnia-Herzegovina
* Kroazia
* Eslovenia
* Ipar Mazedoniako Errepublika
* Montenegro
* Serbia

## Palmares

EuroBasket: 12 domina.
* Urrea (5): 1973, 1975, 1977, 1989 eta 1991
* Zilarra (4): 1961, 1969, 1971 eta 1981
* Brontze (3): 1963, 1979 eta 1987
Munduko Saskibaloi Txapelketa: 8 domina.
* Urrea (3): 1970, 1978 eta 1990
* Zilarra (3): 1963, 1967 eta 1974
* Brontze (2): 1982 eta 1986
Olinpiar Jokoak: 5 domina
* Urrea (1): 1980
* Zilarra (3): 1968, 1976 eta 1988
* Brontze (1): 1984

## Jokalari ezagunak

* Ivo Daneu (1956-1970), 209 partida.
* Radivoj Korać (1958-1969), 157 p.
* Krešimir Ćosić (1967-1987), 303 p.
* Dragan Kićanović (1973-1983).
* Zoran Slavnić (1973-1983), 179 p.
* Dražen Dalipagić (1973-1986), 243 p.
* Mirza Delibašić (1975-1983), 176 p.
* Dražen Petrović (1984-1991).
* Vlade Divac (1986-1995).
* Toni Kukoč (1987-1991).

## Kanpo estekak

* Datuak: Q931531
* Multimedia: Yugoslavia national basketball team / Q931531
# Juha Vainio

Juha Vainio (Kotka, Finlandia, 1938ko maiatzaren 10a - Gryon, Suitza, 1990eko urriaren 29a) kantautore, eta konpositore finlandiarra izan zen. Juha Harri "Junnu" Vainio eta Juha "Watt" Vainio ezizenez ere ezagutua izan zen.

## Biografia

Kotka hirian jaio zen Juha eta txikitatik abestea maite izan zuen. auzokoek ere sarritan eskatzen zioten beren etxeetara kantatzera joateko. Haurra zela bihotzeko gaixotasun kongenitoa diagnostikatu zioten eta 1949an bihotzeko ebakuntza egin zioten, 11 urte baino ez zituela.
1950. hamarkadaren erdialdera hasi zen musikariekin sozializatzen eta hartarako joera handia erakutsi zuen, batez ere Kotka bertako Fennia jatetxeko jazz emanaldietan. Adin txikikoa izan arren bere hitzak aurkezten zizkien musikariei eta hauek pianoa jotzen uzten zioten beren emanaldietan. 1960 urtean Taina Kaukonen ezagutu eta berehala ezkondu ziren, haurdun gelditu baitzen neska. Orduan Helsinkira aldatu ziren eta Juha Lehen Hezkuntzako Yläpää eskolako musika irakasle lanetan hasi zen.
Juha Vainiok ordea musikari izan nahi zuen. Hasieran lagunen musika taldeentzako hitzak egiten hasi zen eta atzerriko abesti ezagunen itzulpenak ere egin zituen finlandierara. 1964an Erkki Liikanen lagunak Finndisc disketxeari aurkeztu eta aurreneko singlea grabatu zuen, Paras rautalankayhtye. Pertti Metsärinne-ren orkestran sartu zen eta ondoren bakarkako bideari ekin zion. Lehenengo diska 1972 urtean atera zuen, Viisari värähtää, eta bertan zegoen Kaunissaari abestia, gerora hainbat alditan grabatuko zuena. Hurrengo urteetan ordea alkoholarekin zuen arazoa larrituz joan zen eta hainbat urte txar pasa ondoren, tartean dibortzioa, 1976an erabat uztea erabaki eta lortu zuen. 1979tik aurrera berriz ere diskak ateratzeari ekin zion.
1990an haurtzaroko bihotz arazoak itzuli ziren eta Suitzako Gryon herrian zuen etxean hil zen 52 urte zituela.

## Diskografia

* Juha 'Watt' Vainio (1966, singeen bilduma)
* Juha 'Watt' Vainio ja Reijo Tani (1968, singeen bilduma)
* Viisari värähtää (1972)
* Tulin, näin ja soitin (1975)
* Kansi kiinni ja kuulemiin (1976)
* Käyn ahon laitaa (1979)
* Albatrossi ja sorsa (1981)
* Sellaista elämä on (1983)
* Elämää ja erotiikkaa (1985)
* Viiskymppisen viisut (1991)

## Erreferentziak

* ↑ (Finlandieraz) Junnu palasi koulun penkille. (Noiz kontsultatua: 2017-11-19).
* Datuak: Q2992509
* Multimedia: Juha Vainio / Q2992509
# Jugoslaviaren desegitea

Jugoslaviaren desegitea antzinako europar herrialde horren banantzea izan zen, gerrek eta eztabaida politikoek eragina. Jugoslaviak Balkanak bateratu zituen, mendetako gatazka etniko bat jasaten zuen eskualdea. Herrialdea sei errepublika federalek eta bi probintzia autonomoek osatuta zegoen, bakoitzak bere herria zuena. 1990eko hamarkadan zortzi entitate hauek sei estatutan banatu zen: Eslovenia, Kroazia, Bosnia-Herzegovina, Mazedonia, Montenegro, Serbia eta azken honen barnean zeuden bi probintzia autonomoak: Kosovo eta Metohia eta Vojvodina. Baina herrialde hauen barnean ez zegoen homogeneotasunik, adibidez, Bosnia-Herzegovina 1465etik aurrera ez zen herrialde independentea izan eta etnikoki bere biztanleriaren %44a bosniakoa, %33a serbiarra eta %18a kroaziarra ziren. Jugoslaviako Erresuma sortu zutenean, zazpi muga, sei errepublika, bost herritartasun, lau hizkuntza, hiru erlijio eta alfabeto bi zituen, baina buruzagi bakarra.
Herrialde bakoitzaren politikariek nazionalismoa piztu zuten eta Bosnia, Kroazia eta Serbiako mugek liskarrak sortu zituzten, batez ere Serbia Handia eta Kroazia Handiaren nahiak betetzeko.

## Erreferentziak

* ↑ Duncan, W. Raymond; Holman, G. Paul,. (1994). Ethnic Nationalism and Regional Conflict: The Former Soviet Union and Yugoslavia. Westview Press ISBN 0-8133-8813-9..
* ↑ Magas, Branka. (1993). The Destruction of Yugoslavia: Tracking the Break-up 1980–1992. Verso ISBN 0-86091-593-X..

## Kanpo estekak

* Datuak: Q4390259
* Multimedia: Maps of the Breakup of Yugoslavia / Q4390259
# Jugureni

Jugureni Errumaniako udalerri bat da, Prahova konderrian. 449 biztanle ditu, 26,85 kilometro koadroko azaleran banatuta.

## Herriak

Udalerrian honako herriak daude:
Jugureni $^{(en)}$ Boboci $^{(en)}$ Marginea Pădurii $^{(en)}$ Valea Unghiului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2720356
# Juha Kankkunen

Juha Matti Pellervo Kankkunen (Laukaas, Finlandia, 1959ko apirilaren 2a -) finlandiar auto gidaria da.

## Biografia

1985ean hasi zen rallyetan profesional bezala parte hartzen. Lancia etxearen babespean lehiatu du 1987. urtetik aurrera. Ehun eta hiru rallytan hartu du parte, eta hogeita batean izan da garaile. Beste zenbait saritan garaipena lortzeaz gainera, munduko txapelduna izan da lau aldiz (1986, 1987, 1991 eta 1993an), eta txapeldunorde behin (1992an).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313708
* Multimedia: Juha Kankkunen / Q313708
# Jugoslaviako futbol selekzio nazionala

Jugoslaviako futbol selekzio nazionala herrialde haren futbol gizonezko talde nagusia izan zen. 1920an sortu zenean Serbiarren, kroaziarren eta esloveniarren erresuma zuen herrialdeak eta 1929an Jugoslaviako Erresuma izena hartu zuen. Bigarren Mundu Gerran komunistak nagusitzean Jugoslaviako Errepublika Federal Sozialista hartu zuen eta horrela iraun zuen 1992an Balkanetako Gerraren ondorioz herrialdea zatikaturik gelditu zen arte. Serbiak eta Montenegrok ordea elkarrekin jarraitu zuten eta Jugoslaviako Errepublika Federala osatu zuten, baina hau ezin da talde bera balitz bezala kontatu. Ez zuen gainera emaitza aipagarririk lortu.
Jugoslaviako futbol selekzio nazionalak iraun zuen bitartean emaitza onak eskuratu zituen, Joko Olinpikoetako futbol txapelketa bat irabazi eta Europako Futbol Txapelketan bi aldiz finalean izan zelarik.
Azken partida Amsterdamen jokatu zuen, 1992ko martxoaren 25ean, eta galdu egin zuen Herbehereen aurka 2-0 emaitzaz.

## Palmaresa
### Munduko Futbol Txapelketa

* laugarrenak 1930ean eta 1962an

### Joko Olinpikoetako Futbol Txapelketa

* Txapeldun (1): 1960
* Txapeldun orde (3): 1948, 1952 eta 1956

### Europako Futbol Txapelketa

* Txapeldun (0):
* Txapeldun orde (2): 1960 eta 1968

### Balkanetako Kopa

* Txapelduna (2): 1934-35, 1935.

## Ibilbidea

| Urtea | Munduko Txapelketa |
| 1930 | 4.a |
| 1934- 1938 | ez zen sailkatu |
| 1950 | 5.a |
| 1954 | 7.a |
| 1958 | 5.a |
| 1962 | 4.a |
| 1966- 1970 | ez zen sailkatu |
| 1974 | 7.a |
| 1978 | ez zen sailkatu |
| 1982 | 16.a |
| 1986 | ez zen sailkatu |
| 1990 | 5.a |
| Urtea | Europako Txapelketa |
| 1960 | Finalista |
| 1964 | ez zen sailkatu |
| 1968 | Finalista |
| 1972 | ez zen sailkatu |
| 1976 | 4.a |
| 1980 | ez zen sailkatu |
| 1984 | 8.a |
| 1988 | ez zen sailkatu |
| 1992 | kanporatua |

## Jokalari aipagarrienak

| Parte hartzeak JokalariaParte hartzeakUrteak 1Dragan Džajić851964 – 1979 2Zlatko Vujović701979 – 1990 3Faruk Hadžibegić651982 – 1992 Branko Zebec651951 - 1961 5Stjepan Bobek631946 - 1956 6Branko Stanković611946 - 1956 7Ivica Horvat601946 - 1956 8Vladimir Beara591950 – 1959 Rajko Mitić591946 – 1957 Bernard Vukas591948 – 1957 | Goleatzaileak JokalariaGolak 1Stjepan Bobek38 2Blagoje Marjanović36 3Rajko Mitić32 4Zlatko Vujović25 5Dragan Džajić23 6Viktor Ponedelnik22 7Bernard Vukas20 8Safet Sušić21 9Branko Zebec17 10Ivica Šurjak10 |

## Euskal Herriko selekzioaren aurkako partidak

| Eguna | Estadioa | Etxekoa | Emaitza | Kanpokoa |
| 1997ko abenduaren 26a | San Mames (Bilbo) | Euskadi | 3-0 | Jugoslavia |

## Ikus, gainera

* Serbiako futbol selekzio nazionala

## Kanpo estekak

* Datuak: Q188363
* Multimedia: Yugoslavia national association football team / Q188363
# K.a. 820ko hamarkada

| Hamarkadak: | K.a. 830koa - K.a. 820koa - K.a. 810koa |
Kristo aurreko 820ko hamarkadak K.a. 829etik K.a. 820. urtera bitarteko iraupena du, biak barne.

## Kanpo estekak

* Datuak: Q1620930
* Multimedia: 820s BC / Q1620930
# K.a. 83

K.a. I. mendearen taula (K.a. II. mende | K.a. I. mende | I. mende)
K.a. 100ko hamarkada | K.a. 90ko hamarkada | K.a. 80ko hamarkada | K.a. 70ko hamarkada | K.a. 60ko hamarkada
K.a. 88 | K.a. 87 | K.a. 86 | K.a. 85 | K.a. 84 | K.a. 83 | K.a. 82 | K.a. 81 | K.a. 80 | K.a. 79 | K.a. 78

### Heriotzak
## Kanpo estekak

* Datuak: Q42348
# K.a. 86

K.a. I. mendearen taula (K.a. II. mende | K.a. I. mende | I. mende)
K.a. 100ko hamarkada | K.a. 90ko hamarkada | K.a. 80ko hamarkada | K.a. 70ko hamarkada | K.a. 60ko hamarkada
K.a. 91 | K.a. 90 | K.a. 89 | K.a. 88 | K.a. 87 | K.a. 86 | K.a. 85 | K.a. 84 | K.a. 83 | K.a. 82 | K.a. 81

### Heriotzak
## Kanpo estekak

* Datuak: Q41809
* Multimedia: 86 BC / Q41809
# K.a. 82

K.a. I. mendearen taula (K.a. II. mende | K.a. I. mende | I. mende)
K.a. 100ko hamarkada | K.a. 90ko hamarkada | K.a. 80ko hamarkada | K.a. 70ko hamarkada | K.a. 60ko hamarkada
K.a. 87 | K.a. 86 | K.a. 85 | K.a. 84 | K.a. 83 | K.a. 82 | K.a. 81 | K.a. 80 | K.a. 79 | K.a. 78 | K.a. 77

### Heriotzak
## Kanpo estekak

* Datuak: Q42185